b'\n_START_ARTICLE_\nKoncentracijsko tabori\xc5\xa1\xc4\x8de Treblinka\n_START_PARAGRAPH_\nTreblinka je bilo nacisti\xc4\x8dno uni\xc4\x8devalno tabori\xc5\xa1\xc4\x8de na Poljskem med drugo svetovno vojno v okviru Akcije Reinhard, odprto med julijem 1942 in novembrom 1943.\n_START_SECTION_\nNamen\n_START_PARAGRAPH_\nV okviru akcije Reinhard, ki je bila namenjena uni\xc4\x8denju vseh evropskih Judov, so za\xc4\x8deli nacisti blizu Var\xc5\xa1ave, poljske prestolnice, graditi tabori\xc5\xa1\xc4\x8de, namenjeno likvidaciji najve\xc4\x8djega judovskega geta v Evropi, var\xc5\xa1avskega geta, v katerem je bilo zaprtih ve\xc4\x8d kot pol milijona Judov. \xc5\xbde spomladi 1942 so s pomo\xc4\x8djo judovske delovne sile za\xc4\x8deli postavljati barake ob \xc5\xbeelezni\xc5\xa1ki progi Var\xc5\xa1ava - Malkinia z odcepom proti vasici Treblinka, kjer so tabori\xc5\xa1\xc4\x8de postavili. Po zgraditvi tabori\xc5\xa1\xc4\x8da pod nadzorom esesovca Ernsta Lercha je 21. julija 1942 prispel prvi transport, s katerim se je za\xc4\x8delo uradno obratovanje.'